Áheyrnarfulltrúar leikskóla , Guðmunda Vala Jónasdóttir , Birna Sigurbjörnsdóttir og Freyr Ævarsson sátu fundinn undir liðum 1 - 3 og auk þeirra sat Sigríður Herdís Pálsdóttir , skólastjóri á Tjarnarskógi , fundinn undir þeim liðum . Áheyrnarfulltrúí tónlistarskóla , Berglind Halldórsdóttir , sat fundinn undir lið 4 . Skólastjórarnir Sóley Þrastardóttir og Jón Arngrímsson sátu einnig fundinn undir þeim lið . Áheyrnarfulltrúar grunnskóla , Sigurbjörg Hvönn Kristjánsdóttir , Þórunn Guðgeirsdóttir , Helena Rós Einarsdóttir og Bára Stefánsdóttir sátu fundinn undir lið 5 . Skólastjórar grunnskólanna , Ruth Magnúsdóttir , Sverrir Gestsson og Stefanía Malen Stefánsdóttir sátu einnig fundinn undir þeim lið . Fyrir fundinum liggur ályktun frá Félagi stjórnenda í leikskólum þar sem lýst er áhyggjum af langri daglegri viðveru barna á leikskólum . Fræðslunefnd tekur undir þær áhyggjur sem þar koma fram og óskar eftir að málið verði tekið til umræðu á fundi leikskólastjóra með tilliti til hugsanlegrar aðkomu sveitarfélagsins af þróun þessara mála . Samþykkt samhljóða með handauppréttingu . Fræðslunefnd tekur undir með félagsmálanefnd og lýsir ánægju sinni með hugmyndir um útfærslu á hinni svokölluðu sænsku leið , sem felur í sér aukna þjónustu við börn og barnafjölskyldur . Nefndin leggur til að farið verði af stað með tilraunaverkefni til tveggja ára . Nefndin telur þörfina vera fyrir hendi og hefur trú á að verkefnið geti skilað betri þjónustu og bætt nýtingu á fjármunum og úrræðum ólíkra stofnana sveitarfélagsins . Nefndin óskar eftir að fjallað verði um verkefnið samhliða gerð fjárhagsáætlunar 2018 . Samþykkt samhljóða með handauppréttingu .